OpenLLM-France/wikimedia huggingface dataset:
# Itzalde

Itzalde Araba eta Bizkaiko ibaia da, Cadaguaren ibaiadarra dena.
Bere ibilguaren lehen zatian, Arabatik igarotzen da. Pagasarriko altueratik eta Gorobel mendilerroko leku batzuetatik erortzen diren erreka-multzo batetik sortzen da, baina iturri nagusia Arabako Ozeka kontzejutik gertu du. Hegoaldetik iparraldera doa eta, Arespalditza eta Menagarai bezalako herriak ureztatu ondoren, Bizkaian, Sodupe parean, Cadaguan amaitzen da.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Madoz 1849, 289 orr. .
* 1 2 Vera y López 1915-1921, 22 orr. .

## Bibliografia

* Madoz, Pascual. (1849). Diccionario geográfico-estadístico-histórico de España y sus posesiones de Ultramar. XII Madril, 289 or..
* Vera y López, Vicente. (1915-1921). Carreras y Candi, Francisco ed. Geografía general del País Vasco-Navarro. III Bartzelona: Establecimiento Editorial de Alberto Martín, 21-22 or..

## Kanpo estekak

* Datuak: Q117007108
# Itzal-antzerki

Itzal-antzerkia, antzeztutako efektu optikoan oinarritutako itzal-jolas batean jatorria du. Efektu hau eskuak edo objektuak argi-iturri baten aurrean ipini eta beren itzalak horma edo pantaila batean proiektatzean datza, honela eskuen nahiz objektuen mugimenduekin horma eta pantailetan figura estatiko edo mugimendudunak islatzen dira. Txontxongilo antzerkiaren arte zaharrenetako bat da.
Txontxongiloen itzal-antzerkia aspaldiko teknika da, eta haurren sormena eta irudimena lantzeko ezin aproposagoa da. Haurrek, euren txontxongiloak sortzeaz gain, oihal zuriaren atzean istorioak asmatu eta itzalekin jolasteko aukera izaten dute.

## Jatorria

Itzalen antzerkiak tradizio luzea du. Lehen gizakiak sinbolo erlijioso gisa bere haitzuloko suaren aurrean aurkituak, itzalen haur-jolasa baliabide dramatikoa eta jatorri magikoko ikuskizuna da. Txinatar itzalak Ekialdean garatu ziren hagaxken txotxongiloak, itzalen txotxongiloak eta hari txotxongiloak, hau da, txotxongilo mota ezberdinetatik abiatuta, Indonesiako Javako Wayang kulit kasu. Geroago, Europako Karagöz turkiarra eta haren baliokide greziarra, Karagiozis, ere garatu ziren.

## Zinemaren aurrekaria

Itzal-antzerkiak lehen lorpenetako bat izan daitezke mugimendua pantaila baten gainean erreproduzitzeko, eta, beraz, zinemaren aurrekari urruna izan daiteke.

## Erreferentziak

* ↑ https://es.slideshare.net/plastika/itzal-antzerkia
* ↑ https://alea.eus/araba/1452259075961-txotxongiloen-itzal-antzerkia
* ↑ Gubern, Román (1973). Historia del cine (I- liburukia). Bartzelona: Lumen. ISBN 84-264-1179-7.

## Kanpo estekak

* (Ingelesez): Europako itzal antzerki modernoa
* (Ingelesez): Teknologia berriak itzal antzerkian
* (Ingelesez): Itzal-antzerkiari eskainitako Greziako webgunea.
* (Gaztelaniaz): Itzal-antzerkia ikuspuntu pedagogikotik.
* Datuak: Q854836
* Multimedia: Shadow play / Q854836
# Itzalen Sua

Itzalen Sua Fernando Morillo idazlearen, Xanti Rodriguez artista grafikoaren eta DIM musika taldearen liburu-diska da. 2012an argitaratu zen, Gaumin argitaletxearen eskutik.
Euskal mitologian oinarrituriko lan korala da, testuz, infografia digitalez, musikaz, estilismoz, makillajez eta audioz egina.
Hainbat artista ezagun izan dira proiektuan laguntzen. Hala nola: Ander Lipus aktorea, Iban Garate aktorea, Oihana Maritorena aktore eta dantzaria, Joan Mari Irigoien idazlea, Lakrikun antzerki taldea, Xabier Euzkitze aurkezle eta bertsolaria, Estitxu Fernandez aurkezlea, Ilaski Serrano aurkezlea, Nerea Garmendia aktorea, Su ta Gar musika taldeko Aitor Gorosabel eta Xabi Bastida.

## Kanpo estekak

* (Gaztelaniaz) Itzalen Sua liburu-diskaren webgunea
* Itzalen Sua liburuaren aipamena Fernando Morilloren webgunean
* Datuak: Q12259918
# Itzalkin

Itzalkina edo eguzkitakoa eguzkitik babesteko erabiltzen den aterki antzekoa da. Euritik babesteko sortutako aterkiak ez bezala, ez du zertan iragazgaitza izan. Euritakoaren printzipiotik abiatuta diseinatu zuten, eta txinatar zibilizazioak, non euritakoa ere sortu zuten, duela 4.000 urte inguru garatu zuten. Handik, Persia, Egipto eta Greziara hedatu zen. IX. mendetik aurrera, eguzkitakoak soilik nobleen erabilerakoak izaten ziren.

## Erreferentziak

* ↑ Euskaltzaindia. Itzalkin. in: Euskaltzaindiaren Hiztegia..
* ↑ The inventions that changed the world (Londres, Reader's Digest Editors, 1982).

## Kanpo estekak

* Datuak: Q1762975
* Multimedia: Parasols / Q1762975
# Itzalaren aurpegia

Itzalaren aurpegia Alfredo Gómez Cerdá-ren liburu bat da, jatorriz gaztelaniaz idatzita, 2011n argitaratuta. Trauskilkeria bezala, errepidean arroka bat bota eta heriotza eragiten duten lagun talde baten istorioa kontatzen du.

## Sinopsia

Trauskilkeria bat. Mugikor bat. Blog bat interneten. Gutxi hausnartutako planek ondorio txar eta aurreikusezinak izan ditzakete.
Nola da posible bideo batzuk hain azkar hedatzea Interneten?
Eszena interesgarri bat, anekdota dibertigarria. Dagoeneko dena asmatuta da. Arreta benetan harrapatzen duen zerbait grabatu behar duzu. Lanjeros eta arriskutsu zerbait. Hain arriskutsua inork ezin duela nor zintzilikatu duen jakin
Adrian eta bere lagunek ideia on bat dute. Seguru asko, haien bideoa 24 ordu baino gutxiagotan interneteko bideorik ikusiena bihurtzen dela.
Baina, inork ez du egin duten ondorioei buruz pentsatu?

## Ikus, gainera

* Menguante

## Kanpo estekak

* Datuak: Q61196498
# Itzal orografiko

Itzal orografikoa, euri orografikoarekin lotutako fenomeno meteorologiko bat da. Aire heze korronteek (hau da, ozeanotik datozenek) oztopo topografiko bat gainditu behar dutenean (mendilerro bat, adibidez), euren hezetasunaren zati handi bat haizealdeko zatian botatzen dute, euri moduan. Airea, jada lehorra, haizebe aldetik jaisten denean, oso lehor jaisten da eta, bere berotze ahalmen txikiagoagatik, konpresio bidez berotzen da, igo aurretik zuena baino tenperatura handiagoa hartuz.
Hau da basamortu askoren idortasunaren arrazoia, Death Valley kasu, Ozeano Baretik hezetasuna sartzea galerazten duten Mendi Harritsuen itzal orografikoaren ondorioz.

## Ikus, gainera

* Haize katabatiko

## Kanpo estekak

* Datuak: Q747173
* Multimedia: Rain shadow / Q747173
# Itzala Innsmouth Gain

Itzala Innsmouth Gain, ingelesez The Shadow Over Innsmouth, H. P. Lovecraft estatubatuarrak idatzitako beldurrezko eleberri bat da. 1931ko azaro-abenduaren artean idatzia izan zen. Cthulhuren mitoaren zati da.

## Argumentua

Oharra: Atal honek istorio osoa edo amaiera argitzen du.
Narratzailea eta kontakizunaren protagonistak Massachusetts fikziozko Innsmouth herria eta bere arbasoen genealogian ikertuko ditu, bere arbasoei buruzko ikerketan Ingalaterra Berritik barna bidaiatuz, antzinako arrastoen ikerkuntzari buruzko bidaia izango da. Ibilbide honetan bere familiaz ezagutzen ez zuena jakingo du, naturazgaindiko eta ezkutuko zerbaitekin topaketa blasfemo bat izaten amaituz.

## Ikus gainera

* Innsmouth

## Kanpo estekak

* Datuak: Q1068054
* Multimedia: The Shadow Over Innsmouth / Q1068054
# Iban Arantzabal

Iban Arantzabal Arrieta (Elgeta, 1975eko otsailaren 21a) euskal filologo, blogari eta kazetari euskalduna da, komunikazioaren arloan kudeaketan lan egiten duena, Goiena Komunikazio Taldean edo 2deo euskarazko ikus-entzunezkoen laborategian.

## Biografia profesionala

Magisteritza ikasi zuen lehenbizi, eta gero euskal filologia (Euskal Herriko Unibertsitatea). Ikasketak osatu zituen enpresa zientzietan (Mondragon Unibertsitatea), eta MBA masterra eskuratu Mondragon taldeko Otalora Jauregian.
Euskalgintzako eta kulturgintzako langile eta militante gisa bultzatu izan ditu Espaloia Kafe Antzokia (Elgeta), Gaztelupeko Hotsak disketxea, Ahotsak proiektua, eta Elgetako Goibeko euskaltzaleen topagunea, besteak beste.
Zuzendaritzan dago bai Euskaltzaleon Topagunean zein Tokikom enpresaren administrazio kontseiluan. Hekimen elkartearen zuzendaritzan ere egon izan da. Goiena Komunikazio Taldearen zuzendari eta aurpegi ezagunena izan da 2010eko hamarkadan (zuzendari 2012tik), eta 2018ko uztailean, handik Donostiako Tabakalerako 2deo euskarazko ikus-entzunezko laborategiko koordinatzaile izatera igaro da.

## Kanpoko loturak

* Iban Arantzabal Twitterren: @iarantzabal
* Etxebarri, blog pertsonala: arantzabal.eus
* Datuak: Q55588106
* Multimedia: Iban Arantzabal / Q55588106
# Iban Gurrutxaga

Iban Gurrutxaga Otamendi (Amezketa, 1975) gipuzkoar gitarra-jotzailea eta musikagilea da. Bere ibilbide guztian, Euskal Herriko hainbat talde eta bakarlarirekin ibili da jotzen (Iker Goenaga, Javi Pérez, Trikizio, Iñaki Etxezarreta...). Maite Gurrutxaga ilustratzailearen neba da.

## Erreferentziak

* ↑ «Iban Gurrutxaga, 'Etxe' eta Javi Perez ondoan dituela, gaur Amezketan» Diario Vasco 2013-11-22.
* Datuak: Q26265628
# Iban Iriondo

Iban Iriondo Uranga (Zumaia, Gipuzkoa, 1984ko maiatzaren 1a - ), txirrindulari gipuzkoar ohia da, profesionala 2006 eta 2007 artean Euskaltel-Euskadi taldearekin.

## Palmaresa

2002
* Bizkaiko Itzulia
* Gipuzkoako Itzulia
* 2. Gipuzkoa Klasikan
2003
* Sabin Foruria Oroimenezkoa
* 2. Oñati Sarian
* 3. Olaztiko Udala Saria
2005
* Gran Premio San José

## Taldeak

| Urtea | Taldea |
| 2006-2007 | Euskaltel-Euskadi |

## Kanpo estekak

* Datuak: Q1340289
* Multimedia: Iban Iriondo / Q1340289
# Iban Maiza

Iban Maiza Otaolaurrutxi (Donostia, 1983ko irailaren 21a - ) euskal atleta da, 110 metroko hesidunean aditua.
Real Sociedad taldean aritzen du.

## Markarik onenak

Hona hemen bere markarik onenak:
* 110 metroko hesi-lasterketa: 13:70, 2006an.
* 60 metroko hesi-lasterketa: 7:82, 2006an.

## Ibilbidea

2007an Espainiako txapelduna izateaz gainera, hona hemen bere emaitzak txapelketa ofizialetan:
| Urtea | Txapelketa | Lekua | Postua | Emaitza | Froga |
| 2001 | Europako Junior Atletismo Txapelketa | Grosseto (Italia) | Serie | 14:57 | 110 metroko hesiduna |
| 2002 | Munduko Junior Atletismo Txapelketa | Kingston (JAM) | Serie | 14:88 | 110 metroko hesiduna |
| 2005 | Mediterranear Jokoak | Almería (Espainia) | Serie | 14:09 | 110 metroko hesiduna |
| 2006 | Txapelketa Ibero-Amerikarrak | Ponce (PRI) | 4.a | 13:88 | 110 metroko hesiduna |
| 2006 | Europako Atletismo Txapelketa | Goteborg (Suedia) | Serie | 13:90 | 110 metroko hesiduna |

## Erreferentziak

* ↑ Berria: Dominak garesti, eta finalak helburu
* ↑ Diario Vasco: «En la Copa de Europa espero resarcirme del tropezón de Anoeta»

## Kanpo estekak

* (Gaztelaniaz) Espainiako Federakuntzaren fitxa
* Datuak: Q12259351
# Iban Garcia

Iban Garcia Azpiazu (Azkoitia, Gipuzkoa, 1999ko abuztuaren 17a) youtuber, influencer eta vlogger euskalduna da. 2012an hasi zen bideoak YouTuben igotzen, eta pixkanaka-pixkanaka ospetsu egin zen.
YouTubeko bideoetan, Iban eta bere ama (Maite) agertzen dira gehien bat. Hala ere, arreba eta aita ere atera izan dira. Ibanek, YouTuben edukia igo ez ezik, Instagram, TikTok eta Twitter bezalako beste sare sozialetan ere oso aktiboa da.
2020.urtetik aurrera Mtmad, Mediaset-eko multimedia plataforman bere lehenengo bideoak igotzen hasi zen eta Espainiako beste hainbat influencer edo ospetsuekin elkarlanean aritu da. Astero bideo berri bat igotzen du.

## Ikasketak

Ikus-entzunezko komunikazioa ikasi du Mondragon unibertsitatean.

## Agerraldiak telebistan

Euskal telebistan atera izan da hainbat alditan, esate baterako, Gure Kasan kolaboratzaile gisa lan egin zuen: erronkak eta bideoak sortu eta telebistan aurkezten zituen.
Gaur egun, Telecincon egiten du lan, Sobreviviré programan, kolaboratzaile bezala.

## Sare sozialak

Ibanek YouTube, Instagram eta TikTok aplikazioak erabiltzen ditu gehien bat.

## Bizitza pertsonala

2021eko irailetik aurrera Madrilen bizitzen hasi da, bere lanbidea dela eta.

## Erreferentziak

* ↑ https://es.famousbirthdays.com/people/iban-garcia.html#:~:text=Estrella%20de%20las%20redes%20sociales%20de%20Espa%C3%B1a%20que,su%20canal%20de%20YouTube%20en%20junio%20del%202012.
* ↑ https://www.eitb.eus/eu/telebista/programak/gure-kasa/bideoak/osoa/6455184/bideoa-igeldo-mendiko-jolas-parkean-izan-da-iban-garcia-bere-amarekin/
* ↑ (Gaztelaniaz) «Ibán García» Mtmad (Noiz kontsultatua: 2021-07-05).
* ↑ https://www.mondragon.edu/es/-/euspot-irabazleak-2018
* ↑ https://www.eitb.eus/eu/telebista/programak/joseba-arguinano-sukalerrian/osoa/7365832/iban-garcia-youtuberra-joseba-arguinano-sukalerrian-saioan-uztailaren-14an/
* ↑ https://www.eitb.eus/eu/telebista/programak/gure-kasa/bideoak/osoa/5124989/bideoa-iban-garcia-youtuberraren-ama-ezagutu-nahi/
* ↑ https://www.eitb.eus/eu/telebista/programak/gure-kasa/bideoak/osoa/6150660/bideoa-iban-garcia-janari-arraroak-probatzen-ikusi-nahi-/
* ↑ (Gaztelaniaz) «Iban Garcia cuenta en exclusiva los motivos de la ruptura de Aida Martorell y Marcos White» Mtmad 2021-10-04 (Noiz kontsultatua: 2021-12-12).
* ↑ (Gaztelaniaz) «Iban García abre las puertas de su casa y rompe a llorar tras mudarse a Madrid: "Echo mucho de menos a mi madre"» Mtmad 2021-09-06 (Noiz kontsultatua: 2022-02-14).

## Kanpo estekak

* , Iban Garciaren YouTube kanala.
* Datuak: Q107422020
# Ille eta Vilaine

Ille eta Vilaine (frantsesez eta ofizialki Ille-et-Vilaine; bretainieraz Il-ha-Gwilen) Bretainia ekialdeko lurraldea da eta Frantziako 35. departamentua. Prefektura Rennesen dago. 6.775 km²-ko azalera dauka eta 903.400 biztanle (133 biz./km², 2003).

## Geografia

Mugakideak hauxek ditu: iparraldean Mantxa (50. departamentua), ekialdean Mayenne (53.), mendebaldean Côtes-d'Armor (22.) eta Morbihan (56.) eta hegoaldean Loira Atlantikoa (44.)
Izenak erakusten duen bezala bi ibai handiren arroak hartzen ditu, Ille eta Vilaine, biek Rennes hiriburuan egiten dute bat.

## Historia

Frantziako Iraultzaren ondoren eratu zen 1790ko martxoaren 4an, Bretainiako hiri handiena zen Rennes-en inguruko lurrak batuz, garai bateko Bro Roazhon, Bro Sant Malou eta Bro Zol lurralde historikoen zatirik handienak batuz.

## Hiri nagusiak

Hona hemen Ille eta Vilaine departamenduko hiri nagusien zerrenda, 2013ko erroldako datuen arabera ordenatua:
* Rennes (hiriburua, 211.373 biztanle)
* Saint-Malo (44.919 bizt.)
* Fougères (20.170 bizt.)
* Vitré (17.463 bizt.)
* Bruz (16.855 bizt.)
* Cesson-Sévigné (15.784 bizt.)
* Saint-Jacques-de-la-Lande (11.783 bizt.)
* Pacé (11.044 bizt.)
* Dinard (9.839 bizt.)

## Kirolak

Departamenduko kirol talde arrakastatsuena Stade Rennais futbol taldea da. Frantziako bi Liga eta bi Kopa irabzi ditu.

## Ondasun nabarmenak

* Renneseko alde zaharra.
* Rennesko katedrala.
* Bretainiako parlamentua (Rennes).
* Saint-Georges jauregia (Rennes).
* Saint-Malo.
* Saint Vincent katedrala.
* Saint-Maloko portua.
* Fougèresko gaztelua.
* Vitréko gaztelua.
* Combourgeko gaztelua.
* Dol-de-Bretagneko katedrala.
* Dinard.
* Brocéliande basoa (Paimpont).
* Champ-Dolenteko zutarria.
* Roazhon Park.

## Kanpo estekak

* (Frantsesez)Prefekturaren webgunea
* (Frantsesez)Kontseilu orokorraren webgunea
* Datuak: Q12549
* Multimedia: Ille-et-Vilaine / Q12549
* ↑ Euskaltzaindia. 36. araua: Frantziako Errepublikako eskualde- departamendu- eta hiriburu-izenak. .
# Illerrieden

Illerrieden Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 3.296 biztanle zituen 18,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q515510
* Multimedia: Illerrieden / Q515510
# Illertissen

Illertissen Alemaniako hiri-udalerri bat da, Bavaria estatuan. Azken zentsuaren arabera 18.368 biztanle zituen, 36,39 kilometro koadroko azaleran.

## Kanpo estekak

* Datuak: Q503295
* Multimedia: Illertissen / Q503295
# Illerich

Illerich Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 702 biztanle zituen 7,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569067
* Multimedia: Illerich / Q569067
# Illescas

Illescas Toledoko udalerria da, La Sagra eskualdean dagoena.
2009ko urtarrilaren 1eko erroldaren arabera 21.264 biztanle zituen.

## Ondarea

* Karitateko Andra Mariaren Santutegia. Eliza horretan Grekoren margolanak ikus daitezke.
* Ugenako arkua.
* Jaungoikoaren Amaren Sorkundearen komentua.
* Karitateko Andra Mariaren ospitalea.
* Parrokiako eliza eta mudejar dorrea.
* Cerrón aztarnategia.

## Karitateko Andra Maria

Karitatekoa Illescasko zaindaria da. Birjinaren irudia 1955ko urriaren 12an koroatua izan zen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1606474
* Multimedia: Illescas / Q1606474
# Illekueta

Illekueta Berako (Nafarroa) auzoa da.

## Ikus, gainera

* Bera

## Kanpo estekak

* Illekuetaren argazkia, XX. mendearen hasierakoa.
* Illekuetaren argazkia, XX. mendearen amaierakoa.
* Datuak: Q12259533
# Illerkirchberg

Illerkirchberg Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 4.697 biztanle zituen 11,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q60559
* Multimedia: Illerkirchberg / Q60559
# Illeta

Artikulu hau Francisco Escuderoren oratorioari buruzkoa da; beste esanahietarako, ikus «Hileta».
Illeta Francisco Escuderoren oratorio elegiakoa da, Xabier Lizardiren Biotzean min dut olerkian oinarritua, 1952an moldatua eta 1955ean estreinatua. Escuderoren konposizioen katalogoan 19. zenbakia du. XX. mende hasierako Euskal Herriko hileta tradizional batean oinarritzen da argumentua.

## Historia

Oratorioa sortu zuen garaian, Escudero Zarautzen bizi zen, Xabier Lizardiren jaioterrian, eta bere olerkia aukeratu zuen oratoriorako testu gisa, euskaraz ez zekien arren. Euskal izaeraren eta euskal kulturaren ezaugarri den heriotzaren pertzepzioaren hainbat adierazpen erakutsi zituen. Herri doinuak (Ahaire zahar huntan abestia, esaterako) eta kantu gregorianoaren elementuak erabili zituen oratorioan.
Estreinaldia 1955eko urtarrilaren 12an izan zen Bilboko Buenos Aires antzokian.

## Egitura

Bost zati ditu oratorioak:
| № | Euskarazko izena | Gaztelaniazko izena |
| 1. | Guabela | Velatorio |
| 2. | Eliza bidean | Camino de la Iglesia |
| 3. | Illeta | En la Iglesia |
| 4. | Kanposantu bidean | Camino del Cementerio |
| 5. | Eorzketa eta azken agurra | Sepelio y adiós final |

## Erreferentziak

* 1 2 3 (Gaztelaniaz) Larrinaga Cuadra, Itziar. (2013). Francisco Escudero. Catálogo razonado de obras. Errenteria: Eresbil, 82 or. ISBN 978-84-616-4519-0..
* ↑ Evocación en Icíar: preludio matinal. Tritó, 6 or..
* ↑ (Gaztelaniaz) «Escudero» Historia de la sinfonia (Noiz kontsultatua: 2023-07-26).
* 1 2 3 (Gaztelaniaz) Gorostiza, Santiago. «Francisco Escudero (1913–2002)» Naxos (Noiz kontsultatua: 2023-07-26).
* ↑ (Gaztelaniaz) S. Villasol, Jesus. «Reposicion del oratorio 'Illeta', de Francisco Escudero» El País 1983-10-20 (Noiz kontsultatua: 2023-07-26).
* ↑ (Gaztelaniaz) Larrinaga Cuadra, Itziar. (2013). Francisco Escudero. Catálogo razonado de obras. Errenteria: Eresbil, 84-85 or. ISBN 978-84-616-4519-0..
* ↑ Escudero, Francisco. Illeta. Naxos (argitaratze data: 2005-03-01) (Noiz kontsultatua: 2023-07-26).

## Kanpo estekak

* Datuak: Q115696865
# Iller

Iller, antzinako izena Ilargus, Alemaniako ibai bat da, Bavaria estatukoa. Danubio ibaiaren eskuineko adarra da, eta 147 kilometroko luzera du.
Iturria, Oberstdorfetik gertu du, Allgäu eskualdeko alpeetan, Austriako mugatik gertu. Iparralderanzko bere ibilbidean, Sonthofen, Immenstadt eta Kempten herriak zeharkatzen ditu. Memmingenetik gertu dauden Lautrach eta Ulm herrien artean, Baden-Württemberg eta Bavaria estatuen arteko muga marrazten du 50 kilometroz. Ibaiak, bere urak Danubion isurtzen ditu Ulmen.
Iller ibaiak, 2152 kilometro karratuko arroa du. Bavariako ibaien artean zazpigarrena da emariagatik, Sendenen 75 metro kubiko segundoko emaria duelarik, Danubion duen bere itsasoratzetik gertu dagoen herria. Ibaiaren indarra, hidroelektraindarra sortzeko erabiltzen da, elkarren artean 51 megavatio sortzen dituzten zortzi elektraindar estazioren bidez.
Bizikleta bideak, Iller ibaia jarraitzen du, raftinga eta trekkinga egiteko toki ezaguna ere badena.

## Kanpo estekak

* Datuak: Q159467
* Multimedia: Iller / Q159467
# Illesheim

Illesheim Alemaniako udalerria da. Bavariako estatuan kokatuta dago, [[Neustadt an der Aisch-Bad Windsheim (barrutia)|Neustadt an der Aisch-Bad Windsheim]] barrutian. 2014an 928 biztanle zituen 21,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505295
* Multimedia: Illesheim / Q505295
# Ivești

Ivești honakoa izan daiteke:
* Ivești (Vaslui)
* Ivești (Galați)
# Ivești (Galați)

Ivești Errumaniako udalerri bat da, Galați konderrian. 9.584 biztanle ditu, 89,55 kilometro koadroko azaleran banatuta.

## Herriak

Udalerrian honako herriak daude:
Ivești $^{(en)}$ Bucești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3725487
# Ivey (Georgia)

Ivey Georgiako estatuko hiri bat da. Walton konderrian kokatua dago. 2010ean 981 biztanle zituen, 6,59 kilometro koadrotan banatuta.

## Ikus, gainera

* Walton konderria

## Kanpo estekak

* Datuak: Q3261387
# Ivești (Vaslui)

Ivești Errumaniako udalerri bat da, Vaslui konderrian. 2.433 biztanle ditu, 33,83 kilometro koadroko azaleran banatuta.

## Herriak

Udalerrian honako herriak daude:
Ivești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q13542616
# Ivica Račan

Ivica Račan (1944ko otsailaren 24a - 2007ko apirilaren 29a) ezkerreko politikari kroaziarra eta herrialdeko Lehen Ministroa (2000 – 2003) izandakoa.
Nazien jazarpenak ondorio zuzena izan zuen Račan umearengan; amaren sabelean zegoenetik. Ama, haurdun, kontzentrazio esparru batean zegoen, eta handik ateratzea lortu zuen Alemaniako emakume batek neskametzat hartu zuelako; horregatik zen Račan, sortzez, Alemaniakoa. II. Mundu Gerra amaitu ostean, orduko Jugoslaviara itzuli zen familia, egungo Kroaziara.
Arauak apurtu zaletzat zuen bere burua. Eragile izan zen Ivan Račan Kroaziako historian, baina politikaren alorrean. Aktore ikasketak egiteko ahaleginetan kale egin ostean, 1960ko hamarkadan Zuzenbidea ikasten hasi zen, eta 1967. urtean, karrera amaituta, Komunisten Ligan karguak hartzen hasi zen. Komunismoko urterik itxienen ostean, 1990ean, lehen hauteskunde demokratikoen bultzatzailea izan zen, eta 2000-2003 epean lehen ministro kargua bete zuen, koalizio demokratiko baten buru. Franjo Tudjman buruzagi nazionalistaren agintaldiaren ostean, aldaketak eragin nahi izan zituen Račanek Kroazian; buruzagi ez nazionalista izan zen, europazale sutsua, eta sozial-demokrata.
Urrats erabakigarria gauzatu zuen 1989. urtean Serbiako buruzagi komunista Slobodan Milosevici aurre egin, eta Jugoslaviako Komunisten Ligarekin harremanak eten zituenean; Kroazian lehen aldiz boz demokratikoak egitea ahalbidetu zuen horrek, nazionalistak gailentzea, eta 1991n Kroazia herrialde independente bihurtzea.
Egun, oposizioko burua zen Račan. 2004an Kroazian egin ziren bozetara aurkeztu zen, baina ez zuen irabazi, eta lehen ministro kargua utzi behar izan zuen. Kroaziako Batasun Demokratikoa (HDZ) alderdi nazionalistak hartu zuen, berriro ere, Kroaziako buruzagitza. Minbizi batek abailduta hil zen.
* Datuak: Q315467
* Multimedia: Ivica Račan / Q315467